Uppeldi og menntun - 16.02.2007 , Blaðsíða 41 41 ANNA ÞÓRA BALDURSDÓTTIR , VALGERÐUR MAGNÚSDÓTTIR LOKAORÐ Eins og fram kom í fyrstu greininni um niðurstöður þessarar rannsóknar virðist vinnu - gleði kennara hafa aukist á undanförnum árum . Þeir hafa orðið uppteknari af áhuga , árangri og vellíðan nemenda en áður og einnig af samskiptum , stuðningi , hrósi og hvatningu frá stjórnendum og samstarfsfólki . Starfsumhverfislíkan Leiter og Maslach og eigin spurningar rannsakenda gefa þá mynd að það skipti verulegu máli að sam - ræmi sé í gildismati kennara og vinnustaðarins , að þeir séu sáttir við starfssamfélag sitt og sanngirni ríki . Einnig þurfa þeir að vera sáttir við þá umbun sem þeir fá , ekki síst þá þætti sem snúa að samskiptum við þá sem næst standa , hvatningu , stuðning og hrós frá samkennurum , stjórnendum , foreldrum , nemendum og öðrum . Sú skoðun kennara að vinnuálag sé of mikið er svo almenn og sterk að hana verður að taka alvarlega . Sextán af hundraði þeirra nefndu vinnuálag einnig sem aðalástæðu þess að hafa hugleitt að hætta kennslu , eins og fram kemur í fyrstu grein . Full ástæða er fyrir skólayfirvöld að kanna málið nánar , skilgreina ástæður og íhuga hvað geti verið til ráða . Snýst þetta um starfstíma kennara eða skóla , skipulag skólastarfs , vinnutímaskilgreiningar í kjarasamningum , hefðir eða eitthvað allt annað ? Það skiptir miklu máli að grunnskólakennurum líði vel í starfi . Þeir eru stór starfsstétt og vellíðan og árangur tugþúsunda nemenda veltur á því hvernig til tekst í skólanum . Áhugavert er að skoða nánar þá þætti í starfsumhverfislíkaninu sem enga fylgni sýndu , sérstaklega hvort kennarar séu ánægðir með sjálfræði sitt í starfi innan þeirra marka sem starf í stórum skólum setur þeim . Í rannsóknum hefur hvað eftir annað komið fram að kulnun er algengari meðal kennara en flestra annarra starfsstétta ( Hakanen , Bakker og Schaufeli , 2006 ; Maslach og Schaufeli , 1993 ; Maslach , 1982 ) . Þrátt fyrir það má ætla að mikill hluti kennara haldi óskertri vinnugleði og virkni í starfi og upplifi ekki kulnun ( Hakanen , Bakker og Schaufeli , 2006 ) . Niðurstöður þessarar rannsóknar benda þó til þess að svo margir kennarar finni fyrir vanlíðun eða kulnun að ástæða sé til fyrir skólayfirvöld að kanna viðhorf þeirra og líðan betur . Kennararnir í þessari rannsókn kalla eftir góðum sam - skiptum , virkri umbun og hóflegu vinnuálagi , og niðurstöður sýna einnig að góð sam - svörun í gildismati skóla og kennara skiptir miklu máli . Þriðji hluti rannsóknarinnar fjallar um notkun á spurningalista til að meta faglegt sjálfstraust kennara . Benda óbirtar niðurstöður til þess að hann gagnist bæði sem mælikvarði á faglegt sjálfstraust þeirra og til að skýra líðan þeirra í starfi .